recursal/SuperWikiNEXT-32B huggingface dataset:
অশোকের রাণী
**রানী তিষ্যরক্ষা** (খ্রিস্টপূর্ব তৃতীয় শতাব্দী) তৃতীয় মৌর্য সম্রাট অশোকের শেষ স্ত্রী ছিলেন। *অশোকাবদান* মতে অশোকের পুত্র এবং উত্তরাধিকারী কুনালকে অন্ধ করার জন্য তাকেই দায়ী করা হয়।  যদিও তার কোন প্রত্যক্ষ প্রমাণ নেই।

জীবনের প্রথমার্ধ
----------------

ধারণা করা হয় যে তিষ্যরক্ষা অশোক প্রধান রাণী, অসান্ধিমিত্রের প্রিয় দাসী ছিলেন। তার কর্ত্রী মারা যাবার পরে, সে পাটলিপুত্র গিয়ে একজন দুর্দান্ত নর্তকী হন এবং তার নাচ এবং সৌন্দর্য দিয়ে রাজা অশোককে মুগ্ধ করেন। পরে, তিনি তাঁর উপপত্নী হয়েছিলেন এবং অশোকের পরবর্তী জীবনে তিনি তাঁর স্বাস্থ্যেরও যত্ন নেন। []
[  ]

### কুনাল

এটাও বিশ্বাস করা হয় যে তার এবং অশোকের মধ্যে বয়সের পার্থক্যের কারণে, তিনি অশোকের পুত্র কুনালের প্রতি আকৃষ্ট হন যিনি ধর্মপ্রাণ ছিলেন। তৎকালীন মৌর্য সাম্রাজ্যে অবস্থানের কারণে তিষ্যরক্ষাকে কুনাল তার মা হিসাবে মানতেন। কুনালার কাছ থেকে প্রত্যাখ্যান পাওয়ার পরে, তিষ্যরক্ষা এতটাই রেগে গেলেন যে তিনি তাকে অন্ধ করার সিদ্ধান্ত নিয়েছিলেন। এটা বিশ্বাস করা হয় যে কুনালের চোখগুলি আকর্ষণীয় এবং সুন্দর ছিল এবং এটাই মূলত তিষ্যরক্ষাকে তাঁর প্রতি আকৃষ্ট করেছিল। []
[  ]

পটভূমি
------

*রাধা গুপ্তের* নেতৃত্বে চন্দ্রগুপ্ত সভা (মৌর্য সাম্রাজ্যের তৎকালীন মন্ত্রী ( *মহামান্য* ) সিদ্ধান্ত অনুযায়ী কুনাল তক্ষশীলা (তক্ষশিলা) বিদ্রোহকে বশীভূত করার জন্য এগিয়ে যান। এদিকে তিষ্যরক্ষা একটি ষড়যন্ত্র করেন। কুনালের বিজয়ের পরে ষড়যন্ত্রটি সফল হয়েছিল।

চক্রান্ত অনুসারে, অশোককে তক্ষশীলার গভর্নরের কাছ থেকে দুটি অত্যন্ত মূল্যবান রত্নের জন্য অনুরোধ করতে বলা হয়েছিল যা সবচেয়ে অসাধারণ বলে মনে করা হত। তিষ্যরক্ষার লেখা চিঠির গোপন অর্থ অশোক বুঝতে পারেন নি এবং তাই কুনালাকে ব্যাখ্যা করা হয় নি। যাইহোক, কুনাল অবিলম্বে চিঠির লুকানো অর্থ বোঝেন, কিন্তু তার পিতার প্রতি তাঁর আনুগত্য ও প্রেমের কারণে, তিনি তার নিজের চোখ অপসারণ করতে বাধ্য অনুভূত করেন।  তারপরে তিনি তাঁর দু'চোখা পটলিপুত্রের মাগধের দরবারে প্রেরণ করেন। অশোক তার ভুল বুঝতে পেরেছিল কিন্তু ততক্ষণে অনেক দেরি হয়ে গিয়েছিল। তৎক্ষণাত রাধাগুপ্ত তিষ্যরক্ষার মৃত্যু দন্ডাদেশ প্রদান করেন। তবে ধারণা করা হয় যে, এই সংবাদটি জানতে পেরে তিষ্যরক্ষার আগেই আত্মহত্যা করেছিলেন। []
[  ]

জনপ্রিয় সংস্কৃতিতে
-------------------

হরপ্রসাদ শাস্ত্রীর দ্বিতীয় উপন্যাস "কাঞ্চনমালা" তে তিষ্যরক্ষাকে বিশিষ্ট ভূমিকায় উপস্থাপন করেছেন। তিষ্যরক্ষার গল্পটি বাঙালি লেখক সমরেশ মজুমদার তাঁর "সরণগাঁথা" উপন্যাসেও আনা হয়েছে, যদিও, অশোকের জীবন ঘিরে ভিন্ন আঙ্গিকে। একই গল্প নিয়ে বিশিষ্ট বাঙালি নাট্যকার অমিত মৈত্র 'ধর্মশোক' শিরোনামে একটি নাটকে তৈরি করেছিলেন। []
[  ]

তথ্যসূত্র
---------

1. ↑  John S. Strong (১৯৮৯)। *The Legend of King Aśoka: A Study and Translation of the Aśokāvadāna*। Motilal Banarsidass Publ.। পৃষ্ঠা 18। আইএসবিএন 978-81-208-0616-0। সংগ্রহের তারিখ ৩০ অক্টোবর ২০১২।
2. ↑  "Know Everything about Samrat Ashoka and His Five Wives"। *National Views* (ইংরেজি ভাষায়)। ২০১৫-০৯-১২। সংগ্রহের তারিখ ২০১৮-০৩-০৩।
**পিরোজপুর সরকারি উচ্চ বিদ্যালয়** হলো বাংলাদেশের পিরোজপুর জেলার অবস্থিত একটি মাধ্যমিক শিক্ষাপ্রতিষ্ঠান। এটি ১৯০৯ সালে স্থাপিত হয়। বিদ্যালয়টি দেশবরেণ্য অসংখ্য গুরুত্বপূর্ণ ব্যক্তিত্ব, শিক্ষাবিদ, কবি, সাহিত্যিক, নাট্যকার, ব্যবসায়ী, সরকারি ও প্রশাসনিক কর্মকর্তা, নন্দিত জাদুকরসহ রাজনৈতিক ব্যক্তিত্বদের স্মৃতি বহন করছে।

ইতিহাস
------

১৮৫৯ সালে স্থাপিত মহাকুমা শহরটিতে ১৮৬৫ সালে থেকে শিক্ষিত ও সচেতন সম্প্রদায়ের বসতি গড়ে ওঠে। ১৮৬৬-৬৭ সালে স্যার জন লরেন্সের সময় পিরোজপুর সরকারি উচ্চ বিদ্যালয়টি ‘ন্যাশনাল স্কুল’ নামে একটি নিম্ম মাধ্যমিক বিদ্যালয় হিসেবে স্থাপিত হয়। পরে ১৮৮২ সালে নিম্ম মাধ্যমিক বিদ্যালয়টিকে উচ্চ মাধ্যমিক বিদ্যালয়ে উন্নীত করা হয়। ১৮৮৫ সালের ১৪ই ডিসেম্বর ৬.৬৮ একর ভূমি বৃটিশ সরকার বিদ্যালয় কর্তৃপক্ষের কাছে আবেদনের পরিপ্রেক্ষিতে ন্যাস্ত করে। **১৯০৯ সালে ১৯শে এপ্রিল পিরোজপুর উচ্চ মাধ্যমিক বিদ্যালয়কে সরকারি বিদ্যালয় হিসেবে ঘোষণা করা হয়।** ১ জুলাই থেকে প্রতিষ্ঠানটি সরকারি উচ্চ মাধ্যমিক বিদ্যালয় হিসেবে কাজ শুরু করে। ২০০৫ সালে স্কুল চত্বরের উত্তরে আরেকটি নতুন দ্বিতল ছাত্রবাস নির্মিত হয়েছে। বর্তমানে বিদ্যালয়টি সর্বমোট ৮.৮২ একর জমির উপর অবস্থিত। স্কুল প্রতিষ্ঠার কয়েক বছরের মধ্যেই এখানকার ছাত্ররা কৃতিত্বের পরিচয় দেন।

শিক্ষার্থীদের পোশাক
-------------------

স্কুলের নির্দিষ্ট পোশাক হল সাদা শার্ট, সাদা প্যান্ট ও সাদা জুতো। শার্ট ফুল হাতা বা হাফ হাতা দুটোই গ্রহণযোগ্য। শার্টের পকেটে স্কুলের মনোগ্রামযুক্ত ব্যাজ থাকা আবশ্যক।

কৃতি প্রাক্তন শিক্ষার্থীগন
--------------------------

* তফাজ্জেল হোসেন মানিক মিয়া
* কবি আহসান হাবীব
* অধ্যাপক কবীর চৌধুরী
* মেজর (অব.) জিয়াউদ্দিন
* অভিনেতা গোলাম মোস্তফা
* মোস্তফা জামাল হায়দার
* যাদুকর জুয়েল আইচ
* মো. মূসা
* মোর্শেদ কুলি খান
* শোভন মন্ডল

১ শতাব্দী ১ যুগ উৎযাপন
----------------------

আগামী ০৩ ডিসেম্বর, ২০২১ খ্রিস্টাব্দে পিরোজপুর সরকারী উচ্চ বিদ্যালয়ের - **১ শতাব্দী ১ যুগ  ওয়েব্যাক মেশিনে আর্কাইভকৃত ১২ জানুয়ারি ২০২১ তারিখে** পূর্তি উপলক্ষে বিদ্যালয়ের প্রাক্তন ছাত্রদের নিয়ে এক মেগা পুনর্মিলনীর আয়োজন করা হয়েছে।

তথ্যসূত্র
---------

1. ↑  "শতাব্দী পেরিয়ে পিরোজপুর সরকারি উচ্চ বিদ্যালয়"। জাগোনিউজ২৪। ৪ আগস্ট ২০১৬।
2. ↑  Mostafijar। "পিরোজপুর সরকারী উচ্চ বিদ্যালয়ের প্রাক্তন ছাত্রদের পুনর্মিলনী-২০২১ উপলক্ষে প্রস্তুতিমূলক সভা অনুষ্ঠিত"। *gramersamaj.com* (ইংরেজি ভাষায়)। সংগ্রহের তারিখ ২০২১-০৩-০৪।
3. ↑  "পুনর্মিলনী ২০২১ - পিরোজপুর সরকারি উচ্চ বিদ্যালয়"। ২০২১-০১-১২ তারিখে মূল থেকে আর্কাইভ করা। সংগ্রহের তারিখ ২০২১-০৩-০৪।
ব্রায়ান কোনিয়েৎস (জন্ম জুন১, ১৯৭৫) একজন আমেরিকান এনিমেশন ডিরেক্টর, লেখক, পরিচালক এবং গায়ক। তিনি সর্বাধিক পরিচিত **মাইকেল দান্তে ডিমার্টিনোর** সাথে, সহ স্রস্টা এবং কার্জনির্বাহী পরিচালক হিসেবে **অ্যাভাটর: দ্য লাস্ট এয়ারবেন্ডার** এবং **দা লিজেন্ড অফ কোরা তে** কাজ করার জন্য।

পেশা
----

**কোনিয়েৎস** ক্যারেক্টার ডিজাইনার হিসেবে **ফিল্ম রোমান** এ **ফ্যামেলি গাই** এবং সহকারী পরিচালক হিসেবে **মিশন হিল** এবং **কিং অফ দা হিল** এ কাজ করছেন। তিনি **নিকেল্ডিওনের** এনিমেটেড সিরিজ **ইনভাদের জিম** এ স্টোরি বোর্ড আর্টিস্ট  এবং চিত্র পরিচালকের কাজ করেন। 

২০০১ এবং ২০১৪ সালের মাঝে মাইকেল দান্তে ডিমার্টিনোর সাথে নিকেল্ডিওনের জন্য আভাতারঃ দা লাস্ট এয়ার বেন্ডার এবং এর সিকুয়েল  দা লিজেন্ড অফ কোরা লেখা এবং পরিচালনার পেশায় ছিল। তাদের দুজনের গভীর ও দীর্ঘ সৃষ্টিশীল সম্পর্কে একত্রে তারা ফ্যানদের কাছে *ব্র্যকে* যা *ফ্যান প্রদত্ত* ছিল। 

২০১৫ সালে **কোনিয়েৎস্** একটি সাইফাই নভেল সিরিজ  *থ্রেডওয়ার্ল্ড*লেখা এবং ইলাস্ট্রেশনের কাজে ছিল যা প্রকাশিত হবে **প্রথম এবং দ্বিতীয় বই** হিসেবে কিন্তু ডেট ঠিক হয়নি।

**কোনিয়েৎস** ফটোগ্রাফির সাথে এখনও যুক্ত এবং একটি ব্যান্ড আছে, নাম *গিনরমউস*  যার কয়েকটি এ্যালবাম - *আমাদের পূর্ব পুরুষের ভালবাসার সম্পর্ক এবং রাত, আর্টিফিশিয়াল আলোর নিচে* নামে  প্রকাশিত।

ব্যক্তিগত জীবন
--------------

 **কোনিয়েৎস্** **রসওয়েল উচ্চ বিদ্যালয়, রসওয়েল, জর্জিয়া, উত্তর আটলান্টা** থেকে শিক্ষা লাভ করেন এবং পরে ফাইন আর্টে ইলাস্ট্রেশনে উচ্চ শিক্ষার জন্য **রহদে আইল্যান্ড ডিজাইন স্কুলে** ১৯৯৮ সালে ভর্তি হন।

তথ্যসূত্র
---------

1. ↑  Hoffman, Mike (৮ জানুয়ারি ২০১৫)। "Four Ways The Legend of Korra Respected Its Younger Viewers"। *The Escapist*। ১২ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ৮ জানুয়ারি ২০১৫।
2. ↑  Towers, Andrea (৬ জুলাই ২০১৫)। "Avatar: The Last Airbender and Korra creator previews new graphic novel Threadworlds -- exclusive"। *EW.com*। সংগ্রহের তারিখ ৬ জুলাই ২০১৫।
3. ↑  Konietzko, Bryan. "About", *bryankonietzko.com*. Retrieved 13 July 2012.
**সুনীত চোপড়া** (২৪ ডিসেম্বর ১৯৪১ - ৩ এপ্রিল ২০২৩) ছিলেন একজন ভারতীয় কমিউনিস্ট রাজনীতিবিদ এবং ট্রেড ইউনিয়নবাদী। তিনি সর্বভারতীয় কৃষি শ্রমিক ইউনিয়নের সর্বভারতীয় যুগ্ম সম্পাদক ছিলেন।  তিনি ভারতের কমিউনিস্ট পার্টি (মার্ক্সবাদী) এর কেন্দ্রীয় কমিটির সদস্য ছিলেন। 

এর আগে তিনি ভারতের ছাত্র ফেডারেশনের কেন্দ্রীয় কমিটিতে ছিলেন এবং জওহরলাল নেহরু বিশ্ববিদ্যালয় নয়াদিল্লিতে এসএফআই-এর প্রতিষ্ঠাতা সদস্য ছিলেন। পরে ১৯৮০ সালে তিনি ভারতের গণতান্ত্রিক যুব ফেডারেশনের প্রতিষ্ঠাতা সর্বভারতীয় কোষাধ্যক্ষ ছিলেন এবং ১৯৮৪ সালে ভাইস প্রেসিডেন্ট হন। চোপড়া ১৯৪১ সালের ২৪ ডিসেম্বর লাহোরে জন্মগ্রহণ করেন। তিনি একজন শিল্প সমালোচক, লেখক এবং কবিও ছিলেন। তিনি মডার্ন স্কুল এবং সেন্ট কলম্বাস স্কুল, দিল্লি এবং সেন্ট জেভিয়ার্স কলেজ, কলকাতার প্রাক্তন ছাত্র ছিলেন। তিনি হল্যান্ড পার্ক স্কুলে বিজ্ঞান পড়াতেন। তিনি লন্ডন বিশ্ববিদ্যালয়ের স্কুল অফ ওরিয়েন্টাল অ্যান্ড আফ্রিকান স্টাডিজে আফ্রিকান স্টাডিজ এবং পরে নয়াদিল্লির জওহরলাল নেহেরু বিশ্ববিদ্যালয়ে আঞ্চলিক উন্নয়ন বিষয়ে পড়ান। তিনি ভারতে কমিউনিজম সমর্থন করেছিলেন। চোপড়া ৪ এপ্রিল ২০২৩ তারিখে নয়াদিল্লিতে ৮১ বছর বয়সে মারা যান।

তথ্যসূত্র
---------

1. ↑  The Tribune, Chandigarh, India - Jalandhar
2. ↑  CPIM Official Website  ওয়েব্যাক মেশিনে আর্কাইভকৃত ৬ জুলাই ২০০৭ তারিখে
3. ↑  Agri Workers Union Leader and Art Critic, Suneet Chopra, Passes Away
**গুলবদন বেগম** (আনু. ১৫২৩ – ৭ ফেব্রুয়ারি ১৬০৩) ছিলেন একজন মুঘল রাজকন্যা ও মুঘল সাম্রাজ্যের প্রতিষ্ঠাতা সম্রাট বাবরের কন্যা।

তিনি তার সৎ ভাই সম্রাট হুমায়ূনের জীবনের বিবরণ ***হুমায়ূন-নামা***-এর লেখিকা হিসাবে সর্বাধিক পরিচিত, যা তিনি তার ভাতিজা সম্রাট আকবরের অনুরোধে লিখেছিলেন। গুলবদনের বাবরের স্মৃতি সংক্ষিপ্ত, তবে তিনি হুমায়ুনের পরিবারের একটি সঞ্জীবনী বিবরণ দেন ও তার সৎ ভাই কামরান মির্জার সাথে তার (হুমায়ুন) দ্বন্দ্ব সম্পর্কে একটি বিরল উপাদান তুলে করেন। তিনি দুঃখের অনুভূতি নিয়ে তার ভাইদের মধ্যে ভ্রাতৃঘাতী দ্বন্দ্ব লিপিবদ্ধ করেন।

১৫৩০ সালে তার পিতার মৃত্যুর সময় গুলবদন বেগমের বয়স ছিল প্রায় আট বছর এবং তার বড় সৎ ভাই হুমায়ুন তাকে লালনপালন করেছিলেন। তিনি সতেরো বছর বয়সে চাগাতাই সম্ভ্রান্ত পূর্ব মুঘলিস্তানের খান আহমদ আলাকের পুত্র আইমান খাজা সুলতানের পুত্র তারই চাচাতো ভাই খিজির খাজা খানের সাথে বিবাহ বন্ধনে আবদ্ধ হন।

তিনি তার জীবনের বেশিরভাগ সময় কাবুলে কাটিয়েছেন। ১৫৫৭ সালে, তার ভাতিজা আকবর তাকে আগ্রায় রাজকীয় পরিবারে যোগদানের জন্য আমন্ত্রণ জানিয়েছিলেন। তিনি রাজকীয় পরিবারে প্রচুর প্রভাব ও সম্মানের অধিকারী ছিলেন এবং আকবর ও তার মা হামিদা উভয়েরই খুব প্রিয় ছিলেন। আবুল ফজল রচিত সমগ্র *আকবরনামা* ("আকবরের বই") জুড়ে গুলবদন বেগমের তথ্য পাওয়া যায় এবং তার জীবনী সংক্রান্ত অনেক বিবরণ এখানে রয়েছে। 

অন্যান্য রাজকীয় মহিলার সাথে গুলবদন বেগম মক্কায় তীর্থযাত্রা করেন এবং সাত বছর পরে ১৫৮২ সালে ভারতে ফিরে আসেন। তিনি ১৬০৩ সালে মারা যান।

তথ্যসূত্র
---------

1. ↑  Aftab, Tahera (২০০৮)। *Inscribing South Asian Muslim women : an annotated bibliography & research guide* ([Online-Ausg.]. সংস্করণ)। Brill। পৃষ্ঠা 8। আইএসবিএন 9789004158498।
2. ↑  Faruqui, Munis D. (২০১২)। *Princes of the Mughal Empire, 1504-1719*। Cambridge University Press। পৃষ্ঠা 251। আইএসবিএন 9781107022171।
3. ↑  Ruggles, D. Fairchild (ed.) (২০০০)। *Women, patronage, and self-representation in Islamic societies*। State University of New York Press। পৃষ্ঠা 121। আইএসবিএন 9780791444696। উদ্ধৃতি শৈলী রক্ষণাবেক্ষণ: অতিরিক্ত লেখা: লেখকগণের তালিকা (link)
4. ↑  Balabanlilar, Lisa (২০১৫)। *Imperial Identity in the Mughal Empire: Memory and Dynastic Politics in Early Modern South and Central Asia* (ইংরেজি ভাষায়)। I.B.Tauris। পৃষ্ঠা 8। আইএসবিএন 9780857732460।
**বিবি খান্যম মসজিদ** (ফার্সি: مسجد بی بی خانم; উজবেক: Bibi-Xonum machiti) একটি ঐতিহাসিক জামে মসজিদ, যা সামারকান্দ, উজবেকিস্তানে অবস্থিত। এর নামকরণ করা হয় ১৪শতকের শাসক আমির তৈমুরের স্ত্রী’র নামানুসারে। এর স্ময়কার তোলা ছবি, যা রঙিন করেছেন অগ্রগানী চিত্রগ্রাহক Sergei Mikhailovich Prokudin-Gorskii, যাতে ১৮৯৭ সালের ভূমিকম্পে ধ্বংস হয়েছিল।

বৈশিষ্ট্য
---------

বাইরের দেয়ালের দৈর্ঘ্য ১৬৭ মিঃ (১৮২.৬৩ গজ) এবং প্রস্থ ১০৯ মিঃ (১১৯.২০ গজ)। এই মসজিদের উপরের প্রধান গম্ভুজের সর্বোচ্চ উচ্চতা ৪০ মিঃ এবং এর প্রবেশদ্বার উচ্চটায় ৩৫ মিঃ। এই মসজিদের প্রাঙ্গনে মধ্যে একটি বড় মার্বেল পাথরের তৈরী কোর’আন শরীফ রয়েছে।

ইতিহাস
------

১৩৯৯ সালের ভারতীয় সমর যুদ্ধের পরে তৎকালীন শাসক তৈমুর সিদ্ধান নেন যে, তার নব্য রাজধানী সামারকান্দে একটি বিশাল মসজিদ নির্মাণ করবেন। মসজিদটি নির্মাণ হয় অত্যন্ত দামী পাথর দিয়ে যা ভারতীয়দের বিপক্ষে যুদ্ধে জয়ের বৈশিষ্ট্য বহন করে। Ruy Gonzáles de Clavijo এর মতে, ৯০ টি অধীগ্রহণকৃত হাতী এই দামী পাথরগুলো বহনের কাজে ব্যবহৃত হয় যাতে সুউচ্চভাবে সামারকান্দের বিবি খান্যম মসজিদটি সুউচ্চভাবে নির্মাণ সম্ভব হয়। মসজিদটির নির্মাণকাজ সমাপ্ত হয় ১৩৯৯ থেকে ১৪০৪ সালের মধ্যে। যাহোক এক শতক ধরে মসজিদটি অব্যবহারের ফলে ধীরে ধীরে তা ধ্বংসের সম্মুখীন হয়। এই মসজিদটি ধ্বংসের উপক্রম হওয়ার প্রধান কারণ হল, এর নির্মাণ ত্রুটি, এবং এটি অতি দ্রুত নির্মাণ হওয়ার ফলে তা দূর করা সম্ভব হয় নি। তাই এর কিছু অংশ আস্তে আস্তে ভেঙে পড়ে। ১৮৯৭ সালের ভূমিকম্পে এর একটি অংশ ভেঙে পড়ে। যাহোক ১৯৭৪ সালে উজবেকিস্তান সরকার এই মসজিদটি পুনঃনির্মাণের কাজ শুরু করে। ফলে এখন যে মসজিদ দেখা যাচ্ছে তা একেবারেই নতুন এবং এর প্রতিষ্ঠাকালীন কোন কাজ এখন আর অবশিষ্ট নেই। সিয়োব বাজার যা বিবি খান্যমের পাদদেশে অবস্থিত যা ৬০০ বছরের পুরনো।

চিত্রসংগ্রহ
-----------

* ১৯০৫-১৯১৫১৯০৫-১৯১৫
* মসজিদের প্রধান অংশের উপর গম্বুজ, যার উচ্চতা ৪০ মিঃমসজিদের প্রধান অংশের উপর গম্বুজ, যার উচ্চতা ৪০ মিঃ
* পাথরের কুরআন শরীফপাথরের কুরআন শরীফ

আরও দেখুন
---------

* উজবেকিস্তানের পর্যটন
* উজবেকিস্তানের ভূগোল

তথ্যসূত্র
---------

10. Xurshid Davron. Bibixonim qissasi (Khurshid Davron. The narration of the Bibi-Khanum),Tashkent,.1991

বহিঃসংযোগ
---------


উইকিমিডিয়া কমন্সে **বিবি খান্যম মসজিদ** সংক্রান্ত মিডিয়া রয়েছে।

* বিবি-খানম মসজিদের ছবি ও তথ্য (ইংরেজি)
* মসজিদের ৩৬০° দৃশ্য (ইংরেজি)
* মসজিদের অবস্থান (ইংরেজি)
**আরতি দত্ত** (১৯২৪-২০০৩) আন্তর্জাতিক খ্যাতিসম্পন্ন ভারতীয় সমাজকর্মী ছিলেন। তিনি ১৯৬৫ সাল থেকে ১৯৭১ সাল পর্যন্ত দুই মেয়াদে অ্যাসোসিয়েট কান্ট্রিউইমেন অফ দ্য ওয়ার্ল্ড-এর বিশ্ব সভাপতি ছিলেন এবং পরবর্তীকালে তাদের সম্মানিত সদস্য হন। তিনি আন্তর্জাতিক মহিলা জোটের আন্তর্জাতিক উপ সভাপতিও ছিলেন। ভারতে তিনি সরোজ নলিনী দত্ত মেমোরিয়াল অ্যাসোসিয়েশনের সভাপতি ছিলেন, যেটি ১৯৭০ সাল থেকে ২০০৩ সাল পর্যন্ত নারীদের কাজের জন্য একটি নিবেদিত সংস্থা ছিল। তিনি ১৯৪২ সাল থেকে সেই সংস্থায় বিভিন্ন পদে কাজ করেছিলেন। তিনি ভারতে বেশ কয়েকটি সমাজ কল্যাণমূলক সংস্থা প্রতিষ্ঠা করেছিলেন এবং আরও অনেককে তাঁর সাথে এই সকল সংস্থায় সংযুক্ত ছিলেন। তিনি কলকাতা বিশ্ববিদ্যালয় থেকে স্নাতক এবং নেদারল্যান্ডসের হেগের সামাজিক স্টাডিজ ইনস্টিটিউট থেকে সমাজকল্যাণ বিভাগে ডিপ্লোমা অর্জন করেছিলেন।

প্রাথমিক জীবন ও শিক্ষা
----------------------

আরতি দত্ত জন্ম ১৯২৪ সালের ২৩শে সেপ্টেম্বর তারিখে। তিনি সত্যেন্দ্র চন্দ্র মিত্র এবং উমা মিত্রের ঘরে আরতি মিত্র নামে জন্মগ্রহণ করেছিলেন। তিনি তাঁর বাবা মায়ের একমাত্র সন্তান ছিলেন। তাঁর বাবা একজন মুক্তিযোদ্ধা এবং রাজনীতিবিদ ছিলেন। এক সময়ের জন্য তাঁর বাবা নতুন দিল্লিতে কেন্দ্রীয় আইনসভার সদস্য ছিলেন। কিন্তু ব্রিটিশ ভারতে ব্রিটিশ সরকার বিধিবিরোধী রাজনৈতিক কর্মকাণ্ডের জন্য তাঁকে কারাবরণ করতে হয়েছিল। তরুণ আরতি তাঁর শৈশবকাল ভারতের বহু জায়গায় ভ্রমণ করে কাটিয়েছিলেন। আরতি প্রাথমিকভাবে বাড়িতে তাঁর পড়াশোনা সম্পন্ন করেছিলেন। অবশেষে, যখন তাঁর বাবা বেঙ্গল লেজিসলেটিভ কাউন্সিলের সভাপতি হন, তখন আরতি কলকাতা বিশ্ববিদ্যালয়ের সর্বাধিক গুরুত্বপূর্ণ দর্শনশাস্ত্র বিভাগ থেকে স্নাতকোত্তর সম্পন্ন করেছিলেন।

কর্মজীবন
--------

১৯৪২ সালে তিনি আইসিএস গুরুসদয় দত্তের একমাত্র পুত্র বীরেন্দ্রসদয় দত্তের সাথে বিবাহ বন্ধনে আবদ্ধ হয়েছিলেন। তিনি বলতেন যে তিনি এমন কোনও "অভ্যন্তরীণ ডাক"-এ সাড়া না দিয়ে পারবেন না, যা তাঁকে সমাজসেবায় নিয়ে যাবে, এবং তিনি এর মধ্যেই বিবাহ করেছেন। তাঁর শ্বশুর তাঁর স্ত্রীর স্মরণে সরোজ নলিনী দত্ত মেমোরিয়াল অ্যাসোসিয়েশন প্রতিষ্ঠা করেছিলেন, যা মহিলাদের কল্যাণে নিবেদিত একটি মহিলা সংস্থা। দত্ত পরিবার সমাজকল্যাণের ক্ষেত্রে তাঁদের কাজের জন্য খ্যাতিমান ছিলেন, তাই আরতি মাত্র ১৮ বছর বয়সে বিয়ে করার পরপরই এই কাজটি গ্রহণ করেছিলেন। তাঁদের একমাত্র সন্তান দেবসদয় ১৯৪৮ সালে জন্মগ্রহণ করেছিলেন। তাঁর নাতি হলেন রাজসদয় (জন্ম: ১৯৭৪) এবং শিবসদায় (জন্ম: ১৯৭৮)

সম্মাননা
--------

১৯৫৮ সালে, তিনি নেদারল্যান্ডসের হেগের সামাজিক স্টাডিজ ইনস্টিটিউটে আন্তর্জাতিক সমাজকল্যাণে ডিপ্লোমা করার জন্য বৃত্তি অর্জন করেছিলেন। ১৯৫৯ সালে তিনি "স্বল্প আয়ের দেশগুলোর জন্য সমাজকল্যাণ পরিকল্পনা" পত্রিকার জন্য ডিপ্লোমা পেয়েছিলেন।

তথ্যসূত্র
---------

1. ↑  "Aroti Dutt"। *peoplepill.com*। সংগ্রহের তারিখ ১ এপ্রিল ২০২০।
**সরোজ নলিনী দত্ত** (৯ অক্টোবর ১৮৮৭ - ১৯ জানুয়ারী ১৯২৫) একজন ভারতীয় নারীবাদী এবং সমাজ সংস্কারক ছিলেন। তাঁর পিতার নাম ব্রজেন্দ্রনাথ। তিনি ব্যান্ডেল, বঙ্গ প্রদেশের হুগলির কাছে বান্দেল শহরে জন্মগ্রহণ করেছিলেন।তিনি ছিলেন বাংলায় নারীদের উন্নয়নের আন্দোলনের একজন সংস্কারক ও পথিকৃৎ। ১৯০৫ সালে তিনি বিবাহ করেন। তিনি যাকে বিবাহ করেন তার নাম হলো গুরুসদয় দত্ত। তাদের একটি সন্তান হয়। তাদের একমাত্র সন্তানের নাম। বীরেন্দ্রসদয় দত্ত যিনি ১৯০৯ সালে জন্মগ্রহণ করেছিলেন। তিনি পাবনা জেলায় প্রথম মহিলা সমিতি শুরু করেন। এরপর পরপর তিনি বীরভূম (১৯১৬), সুলতানপুর (১৯১৭) এবং রামপুরহাট (১৯১৮) জেলা মহিলা সমিতি শুরু করেন।

তিনি সিলেট জেলায় মহিলা শিক্ষার প্রচারের জন্য প্রতিষ্ঠিত সমিতি সিলেট ইউনিয়নের সহ-সভাপতি ছিলেন। তিনি মহিলা শ্রমিকদের কলকাতা লিগের ভারতীয় বিভাগের সেক্রেটারি ছিলেন। তিনি ১৯১৮ সালে অর্ডার অব দ্য ব্রিটিশ এম্পায়ার পুরস্কার পান। তিনি ১৯ জানুয়ারি ১৯২৫ সালে মারা যান।

পটভূমি
------

তিনি তাঁর পিতা ব্রজেন্দ্রনাথ ব্যান্ডেল, বঙ্গ প্রদেশের হুগলির কাছে বান্দেল শহরে জন্মগ্রহণ করেছিলেন। তিনি তার ভাই-বোনদের সাথে লালিত-পালিত হয়েছিলেন। তিনি তার ভাইবোনদের সাথে একজন গৃহশিক্ষক ও প্রশাসনের অধীনে একটি শিক্ষা ভাগ করে নেন। তাঁর পৈতৃক পরিবারের যেসকল সদস্য ছিলেন তারা প্রায়শই কলকাতার ভবানীপুরে ব্রাহ্ম সম্মিলন সমাজ দেখতে আসতেন ।

১৯০৫ সালে তিনি গুরুসদয় দত্তকে বিয়ে করেন। বিয়ে করার পর ১৯০৯ সালে তাদের একটি সন্তান হয়। যার নাম বীরেন্দ্রসদয় দত্ত যিনি ১৯০৯ সালে জন্মগ্রহণ করেছিলেন।

কাজ
---

তিনি ছিলেন বাংলায় নারীদের উন্নয়নের আন্দোলনের একজন সংস্কারক ও পথিকৃৎ। তিনি বাংলায় মহিলা সমিতি (মহিলা ইনস্টিটিউট) গঠনের পথিকৃৎ করেছিলেন। তিনি *পূর্বাহ্নশীন* মহিলাদের মধ্যে বন্ধুত্বপূর্ণ সহযোগিতার বিকাশে *১৯৩১* সালে পাবনা জেলায় প্রথম মহিলা সমিতি শুরু করেন। পরবর্তীকালে তিনি যথাক্রমে বীরভূম (১৯১৬), সুলতানপুর (১৯১৭) এবং রামপুরহাট (১৯১৮) জেলা মহিলা সমিতি শুরু করেন।

তিনি মহিলা শ্রমিকদের কলকাতা লিগের ভারতীয় বিভাগের সেক্রেটারি ছিলেন (পরবর্তীকালে বেঙ্গল প্রেসিডেন্সি কাউন্সিল অফ উইমেন), নারী শিক্ষা কমিটির কাউন্সিলের সদস্য (মহিলা শিক্ষামূলক লীগ) এবং কলকাতা পৌর কর্পোরেশনের কমিটির সদস্য ছিলেন যা মহিলাদের কাউন্সিলর নির্বাচনের অনুমতি দেওয়ার জন্য উপযুক্ত ব্যবস্থা করা। তিনি সিলেট জেলায় মহিলা শিক্ষার প্রচারের জন্য প্রতিষ্ঠিত সমিতি সিলেট ইউনিয়নের সহ-সভাপতি ছিলেন।

পুরস্কার
--------

* ব্রিটিশ সাম্রাজ্যের সর্বাধিক দুর্দান্ত আদেশের সদস্য, ১৯১৮

উত্তরাধিকার
-----------

প্রতিষ্ঠানের নাম অনুসারে:

* সরোজ নলিনী দত্ত স্মৃতি সমিতি (১৯২৫)
* সুরির একটি বালিকা উচ্চ বিদ্যালয়, এর প্রতিষ্ঠাতা স্যার রিভার্স থমসনের নামে পূর্বে নামকরণ করা হয়েছিল, যা তিনি পুনর্গঠনে সহায়তা করেছিলেন, এখন নামকরণ করা হয়েছে তার নামে। []

তথ্যসূত্র
---------

1. ↑  Sengupta, Subhodh Chandra; Basu, Anjali, সম্পাদকগণ (জানুয়ারি ২০০২)। "সরোজনলিনী দত্ত" [Saroj Nalini Dutt]। *Samsad Bangali Charitabhidhan (Bibliographical Dictionary)* (Bengali ভাষায়)। Volume 1 (4th সংস্করণ)। Kolkata: Shishu Sahitya Samsad। পৃষ্ঠা 565। আইএসবিএন 81-85626-65-0। উদ্ধৃতি শৈলী রক্ষণাবেক্ষণ: অচেনা ভাষা (link)
2. ↑  "Saroj Nalini Dutt Memorial Association"। ২২ মে ২০১৭ তারিখে মূল থেকে আর্কাইভ করা। সংগ্রহের তারিখ ১৮ মার্চ ২০২০।

* সরোজ নলিনী দত্ত স্মৃতি সমিতি
***মুসলিম উম্মাহর ইতিহাস*** (উর্দু: *تاریخ امت مسلمہ*‎, প্রতিবর্ণী. *তারিখে উম্মতে মুসলিমা*‎হ) পাকিস্তানি ইসলামি পণ্ডিত ইসমাইল রেহান রচিত মুসলিম জাতির ইতিহাস বিষয়ক একটি সিরিজ গ্রন্থ। এই বিষয়ে উর্দু ভাষায় এ পর্যন্ত রচিত গ্রন্থসমূহের মধ্যে এটিকে সবচেয়ে প্রামাণিক ও নির্ভরযোগ্য ধরা হয়। এই গ্রন্থে সৃষ্টির সূচনাকাল ও আদি মানব আদম থেকে শুরু করে বর্তমান সময় পর্যন্ত মানবজাতির ইতিহাস সংক্ষিপ্ত এবং মুসলিম জাতির পূর্ণাঙ্গ ইতিহাস তুলে ধরা হয়েছে। লেখক মূল ইতিহাসের পাশাপাশি ইসলামের ইতিহাস সম্পর্কিত নানা প্রশ্নের উত্তর দিয়েছেন। এ পর্যন্ত গ্রন্থটির ৪ খণ্ড প্রকাশিত হয়েছে। গ্রন্থটির ভূমিকা লিখেছেন তাকি উসমানি।

অনুবাদ
------

১৪ খণ্ডে গ্রন্থটির বঙ্গানুবাদ প্রকাশ করেছে লেখক ও মূল প্রকাশনা প্রতিষ্ঠান থেকে অনুমতিপ্রাপ্ত প্রতিষ্ঠান মাকতাবাতুল ইত্তিহাদ। গ্রন্থটির আরেক প্রকাশক মাকতাবাতুল আজহার। অনুবাদকদের মধ্যে রয়েছেন: আবদুর রশীদ তারাপাশী, নাজীবুল্লাহ সিদ্দিকী, নূরুয যামান, মুজাহিদুল ইসলাম মাইমুন, যুবাঈর আহমাদ, সিরাজুল ইসলাম, মঈনুদ্দীন তাওহীদ, আম্মার আবদুল্লাহ।

গঠন
---

৪ খণ্ডে গ্রন্থটির মোট পৃষ্ঠা সংখ্যা ৩৮০০। খণ্ড অনুসারে আলোচ্য বিষয়:

খণ্ড ১: ইতিহাসের নীতি, প্রাচীন নবী এবং তাদের সমসাময়িক সুলতান, বিশ্বের প্রাক ইসলামি রাষ্ট্র, নবী সাল্লাল্লাহু আলাইহি ওয়াসাল্লাম-এর সিরাত, ধার্মিক খিলাফত, দশ জন ধর্মপ্রচারক, ইতিহাসের পাঠ।

খণ্ড ২: ঐতিহাসিক ঐতিহ্যের গবেষণা ও সমালোচনার মূলনীতি, বিতর্কের যুগ, হযরত আলীর খিলাফত, জঙ্গে জামাল, জঙ্গে সিফফিন, হজরত হাসানের খিলাফত, আমীরে মুয়াবিয়ার খিলাফত, ইয়াজিদ, হজরত হুসাইন এবং তার সংগ্রাম, হজরত আবদুল্লাহ ইবনে যুবায়ের, কারবালার ট্র্যাজেডি ও হারার ট্র্যাজেডি, হজরত আবদুল্লাহ ইবনে জুবায়েরের খিলাফত ও শাহাদাত, ফিতনার সময় থেকে প্রাপ্ত শিক্ষা, বিখ্যাত সাহাবী ও অনুসারীদের পরিচিতি, সন্দেহের জবাব।

খণ্ড ৩: খিলাফাহ বনু উমাইয়া এবং বনু আব্বাস, আব্বাসীয় খিলাফতের সমসাময়িক স্বাধীন মুসলিম সরকার, চার ইমাম এবং মহান সংস্কারক ও সংস্কারকদের কাজ, সন্দেহের উত্তর।

খণ্ড ৪: সিসিলির ইতিহাস, ক্রুসেড, তাতার আক্রমণ, আইয়ুবিয়ার সম্পদ, জাতির সম্পদ, তাতারদের মধ্যে ইসলামের ইতিহাস, উপমহাদেশের ইতিহাস, উসমানীয় সাম্রাজ্য, প্রতিষ্ঠা ও স্থিতিশীলতা, আন্দালুসিয়ার ইসলামিক রাষ্ট্র, প্রতিষ্ঠা ইমামদের সংগ্রামের উল্লেখ, মুজাদ্দিদ, ফকীহ, সূফী ও বুদ্ধিজীবী যারা মুসলিম উম্মাহকে পথ দেখান।

আরও দেখুন
---------

* *সংগ্রামী সাধকদের ইতিহাস*

তথ্যসূত্র
---------

1. ↑  এএসআইএন B08681LWCM
2. ↑  উবায়দুল্লাহ, হাফিজ (২০২০)। *مولانا محمد اسماعیل ریحان صاحب کی 'تاریخ امت مسلمہ' کا تحقیقی جائزہ* [*মাওলানা মুহাম্মদ ইসমাইল রেহানের "*মুসলিম জাতির ইতিহাস*" নিয়ে একটি গবেষণামূলক পর্যালোচনা*]। পাকিস্তান: হারিস পাবলিকেশন্স।
3. 1 2  ডেস্ক, অনলাইন (২১ মার্চ ২০২১)। "১০ বছরের গবেষণায় রচিত মুসলিমদের ইতিহাস গ্রন্থ"। *দৈনিক কালের কণ্ঠ*। সংগ্রহের তারিখ ২০ মে ২০২১।
4. ↑  "বই পর্যালোচনা: মুসলিম উম্মাহর ইতিহাস"। *মাসিক আল বালাগ*। পাকিস্তান: দারুল উলুম করাচি। জানুয়ারি ২০২০।
5. ↑  সাকী, সাদিকা সুলতানা (২ এপ্রিল ২০২১)। "গ্রন্থ জগৎ: মুসলিম ইতিহাসের গুরুত্বপূর্ণ বই"। *যুগান্তর*।
6. ↑  "তারিখে উম্মতে মুসলিমা"। *এডুকান*। সংগ্রহের তারিখ ২৮ জানুয়ারি ২০২২।

বহিঃসংযোগ
---------

* রকমারিতে *মুসলিম উম্মাহর ইতিহাস*
**রবি কলিন** একজন ব্রিটিশ চলচ্চিত্র সমালোচক।

কলিন স্কটল্যান্ডের সেন্ট অ্যান্ড্রুজ বিশ্ববিদ্যালয়ে নন্দনতত্ত্ব এবং চলচ্চিত্রের দর্শন অধ্যয়ন করেন।  তিনি বিশ্ববিদ্যালয়ের ছাত্রদের সংবাদপত্র *দ্য সেন্ট* এর সম্পাদক ছিলেন।

কলিন ২০১১ সাল থেকে *ডেইলি টেলিগ্রাফের* প্রধান চলচ্চিত্র সমালোচক। ২০০৭ থেকে ২০১১ পর্যন্ত তিনি সংবাদপত্র বন্ধ হওয়ার আগ পর্যন্ত *নিউজ অফ দ্য ওয়ার্ল্ডের* একজন সাপ্তাহিক চলচ্চিত্র কলাম লিখেছেন। সেই বছর তিনি ব্রিটিশ প্রেস অ্যাওয়ার্ডে বছরের সেরা সমালোচকের সংক্ষিপ্ত তালিকাভুক্ত হন,  এবং ২০১৭ সালে আবার সংক্ষিপ্ত তালিকাভুক্ত হন, যখন তিনি জুরিদের দ্বারা অত্যন্ত প্রশংসিত হন। 

তিনি চ্যানেল ৪ *ভিউ ফিল্ম শোতে* উপস্থিত হন, যা এডিথ বোম্যান উপস্থাপনা করেন এবং ক্লডিয়া উইঙ্কলম্যানের সাথে বিবিসি রেডিও ২ এর আর্টস শোতে অবদান রাখেন। আগস্ট ২০১৩-এ তিনি অতিথি হিসেবে বিবিসি রেডিও ৪ -এর *ফিল্ম...* অনুষ্ঠান উপস্থাপনা করেন। তিনি এডিথ বোম্যান, সঞ্জীব ভাস্কর এবং বেন বেইলি স্মিথের সাথে *কেরমোড অ্যান্ড মায়ো'স ফিল্ম রিভিউ* এ অতিথি-উপস্থাপনা করেন।

২০১৮ সালে কলিন *টেলিগ্রাফের* জন্য সর্বকালের ১০০টি সর্বশ্রেষ্ঠ চলচ্চিত্রের একটি তালিকা সংকলন করেছিলেন, যার মধ্যে *সিঙ্গিন' ইন দ্য রেইন* এক নম্বরে ছিল।

তথ্যসূত্র
---------

1. ↑  Collin, Robbie (৮ অক্টোবর ২০১১)। "Hello. My name is Robbie. For the foreseeable future, I'll be your film critic."। London: Telegraph। সংগ্রহের তারিখ ২৬ জুন ২০১২।
2. ↑  "British Press Awards 2011: full list of nominees | Media | guardian.co.uk"। *The Guardian*। London। ২৫ ফেব্রুয়ারি ২০১১। সংগ্রহের তারিখ ২৬ জুন ২০১২।
3. ↑  "Daily Mail named Newspaper of the Year at Press Awards"। *Newsworks*। London। ১৭ মার্চ ২০১৭। ২ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ২ জুলাই ২০১৮।
4. ↑  "The Telegraph 100 Greatest Films"। *The Telegraph*। London। ২৫ জুন ২০১৮। সংগ্রহের তারিখ ২ জুলাই ২০১৮।

বহিঃসংযোগ
---------

* রবি কলিনের জন্য *টেলিগ্রাফ* সাংবাদিক পৃষ্ঠা, সাম্প্রতিক পর্যালোচনা এবং নিবন্ধগুলির লিঙ্ক সহ
* রবি কলিনের টুইটার পেজ
* রবি কলিনের সর্বকালের 100টি সেরা চলচ্চিত্র
মহারাজা শ্রী **স্যার জিতেন্দ্র নারায়ণ ভূপ বাহাদুর** KCSI (২০  ডিসেম্বর ১৮৮৬ – ২০ ডিসেম্বর ১৯২২) বৃটিশ ভারতের তদানীন্তন কোচবিহার  দেশীয় রাজ্যের ১৯১৩ খ্রিস্টাব্দের সেপ্টেম্বর হতে ১৯২২ খ্রিস্টাব্দের ডিসেম্বর, আমৃত্যু মহারাজা ছিলেন।

জন্ম ও প্রারম্ভিক জীবন
----------------------

জিতেন্দ্র নারায়ণের জন্ম ১৮৮৬ খ্রিস্টাব্দের ২০শে ডিসেম্বর কোচবিহার রাজবাড়িতে। তিনি মহারাজা নৃপেন্দ্র নারায়ণ ও  সুনীতি দেবীর দ্বিতীয় সন্তান ছিলেন। তাদের তৃতীয় সন্তান ছিলেন ভিক্টর নীতিন্দ্র নারায়ণ ভূপ বাহাদুর। জিতেন্দ্র নারায়ণ  বরোদা রাজ্যের মহারাজা তৃতীয় সয়াজিরাও গাইকোয়াড ও মহারানি চিমনাবাঈ কন্যা ইন্দিরা রাজে'কে বিবাহ করেন। তাদের দুই পুত্র সন্তান- জগদ্দীপেন্দ্র নারায়ণ ও ইন্দ্রজিতেন্দ্র নারায়ণ এবং তিন কন্যা সন্তান - ইলা দেবী, গায়ত্রী দেবী ও মেনকা দেবী। তার প্রথম ভাগিনেয় ছিলেন চিত্তরঞ্জন এবং  রূপনারায়ণপুরের রাজা জলধর বসু।

অবদান
-----

তিনি ১৯১৬ খ্রিস্টাব্দে নৃপেন্দ্র নারায়ণ স্মৃতি হাই স্কুল স্থাপন করেন।

ক্রিকেট
-------

তিনি প্রথম-শ্রেণীর ক্রিকেট ম্যাচ খেলেন, নিজের দলের হয়ে, মোট ৩৩টি রান সংগ্রহ করেন।

তথ্যসূত্র
---------

1. ↑  "History Book of Cooch Behar"। সংগ্রহের তারিখ ২৬ সেপ্টেম্বর ২০১১।
2. ↑  "Player Profile: Maharaja of Cooch Behar"। CricketArchive। সংগ্রহের তারিখ ১৮ সেপ্টেম্বর ২০১১।

| রাজনৈতিক দপ্তর
 |
| --- |
| পূর্বসূরী{{{before}}} | **{{{title}}}** | উত্তরসূরী{{{after}}} |
|
**রথীন্দ্রনাথ ঠাকুর** (২৭ নভেম্বর, ১৮৮৮ - ৩ জুুন, ১৯৬১) ছিলেন একজন বিশিষ্ট ভারতীয় বাঙালি কৃষিবিজ্ঞানী, শিক্ষাবিদ ও লেখক। তিনি রবীন্দ্রনাথ ঠাকুর ও মৃণালিনী দেবীর জ্যেষ্ঠ পুত্র। তিনি বিশ্বভারতী বিশ্ববিদ্যালয়ের প্রথম উপাচার্য।

জীবনী
-----

রথীন্দ্রনাথের জন্ম কলকাতার জোড়াসাঁকো ঠাকুরবাড়িতে। তার প্রাথমিক শিক্ষা শান্তিনিকেতনে। পরে আমেরিকা কৃষিবিজ্ঞান অধ্যয়নের জন্য যান। ১৯০৯ সালে কৃষিবিজ্ঞানে বি.এস. হয়ে দেশে ফিরে আসেন এবং পিতার সঙ্গে শান্তিনিকেতন-শ্রীনিকেতনে কৃষি ও শিল্পের উন্নতিসাধনে যত্নবান হন। ১৯১০ সালে রথীন্দ্রনাথ শেষেন্দ্রভূষণ ও বিনোদিনী দেবীর বিধবা কন্যা প্রতিমা দেবীকে বিবাহ করেন। এই বিবাহই ছিল ঠাকুর পরিবারের প্রথম বিধবা বিবাহ। বিশ্বভারতী পরিচালনায় তিনিই রবীন্দ্রনাথকে সহায়তা করেন। ১৯৫১ সালে বিশ্বভারতী কেন্দ্রীয় বিশ্ববিদ্যালয়ে রূপান্তরিত হলে তিনি তার প্রথম উপাচার্য হন। কারুশিল্প, উদ্যানরচনা ও উদ্ভিদের উৎকর্ষবিধানে তার বিশেষ দক্ষতা ছিলেন। শেষজীবনে চিত্রাঙ্কণও করেছেন।

তার রচিত গ্রন্থগুলি হল: *প্রাণতত্ত্ব* (১৩৪৮ বঙ্গাব্দ), *অভিব্যক্তি* (১৩৫২ বঙ্গাব্দ)। অশ্বঘোষ রচিত *বুদ্ধচরিত* গ্রন্থের বঙ্গানুবাদ, *অন দি এজেস অফ টাইম* (১৯৫৮)। পিতা রবীন্দ্রনাথ ঠাকুর সম্পর্কে লেখেন *পিতৃস্মৃতি*।

পাদটীকা
-------

1. 1 2 3 4 5  "রথীন্দ্রনাথ ঠাকুর", পুলিনবিহারী সেন, *ভারতকোষ*, পঞ্চম খণ্ড, বঙ্গীয় সাহিত্য পরিষদ, কলকাতা, ১৯৭৩, পৃ. ৪০৪
2. 1 2  *সংসদ বাঙালি চরিতাভিধান*, সুবোধচন্দ্র সেনগুপ্ত ও অঞ্জলি বসু সম্পাদিত, সাহিত্য সংসদ, কলকাতা, ২০০২ সং, পৃ. ৪৫৩
আবদুস সালাম (তালেবান গভের্নর) নিবন্ধের সাথে বিভ্রান্ত হবেন না।

***মৌলভি*** **আবদুস সালাম হানাফি** (পশতু: مولوی عبد الاسلام حنفی) একজন আফগান জ্যেষ্ঠ তালেবান নেতা, যিনি ২০২১ সাল থেকে আবদুল গনি বরাদরের সঙ্গে আফগানিস্তান ইসলামি আমিরাতের ভারপ্রাপ্ত দ্বিতীয় উপ-প্রধানমন্ত্রী এবং কাতার অফিসে সমঝোতার ভিত্তিতে দলের একজন কেন্দ্রীয় সদস্য। পূর্বে তিনি তালিবান সরকারের শিক্ষা উপমন্ত্রী হিসেবেও কাজ করেছেন।

বলা হয়ে থাকে আবদুল সালাম হানাফি জওজান প্রদেশের উজবেক সম্প্রদায়ের অন্তর্গত। আবদুল সালাম হানাফি করাচির অন্তর্গত বিভিন্ন ধর্মীয় শিক্ষালয়ে পড়াশোনা করেছেন। কিছু সময়ের জন্য তিনি কাবুল বিশ্ববিদ্যালয়ের শিক্ষাদানেও নিয়জিত ছিলেন। তিনি শুরু থেকেই তালেবান আন্দোলনের অংশ ছিলেন। যাইহোক, তিনি তালেবানদের মাঝে সাধারণত "আলিম এ দীন" নামে পরিচিত।

আরও দেখুন
---------

* জিয়াউর রহমান মাদানি

তথ্যসূত্র
---------

1. ↑  "Afghanistan-Taliban Talks Begin in Attempt to End 19 Years of Bloodshed"।
2. ↑  "Whither Islam in Afghanistan's Political System After the Taliban Talks?"।
3. ↑  "Taliban: Peace Deal with US to be Sealed by End of Feb | ভয়েস অফ আমেরিকা - ইংরেজি"।
4. ↑  "طالبان مذاکراتی ٹیم میں کون کیا ہے؟"। *বিবিসি নিউজ উর্দু*।
**তানা ও রিরি** ১৫৬৪ সালের দিকে জন্মগ্রহণকারী দুটি ভারতীয় যমজ মেয়েদের একটি, যাদেরকে আকবরের দরবারে গান করতে বলা হয়েছিল। গল্পটি গুজরাতি লোক সংস্কৃতির অঙ্গ হয়ে উঠেছে।

যমজরা উত্তর গুজরাতের ভিসনগরের নিকটবর্তী শহর ভাদনগর থেকে ছিলেন। তানা এবং রিরি দুই মেয়েই নরসিহ মাহেতার সাথে ঘনিষ্ঠভাবে জড়িত। নরসিহ মাহেতার নাতি শর্মিষ্ঠা ছিলেন তানা ও রিরির মা।

নরেন্দ্র মোদী তানা-রিরি এবং পণ্ডিত ওমকারণাথ সংগীত পুরস্কার উপস্থাপন করলেন

কিংবদন্তি
---------

আকবরের দরবারের গায়ক, মহামান্য তানসেনের গুরু যখন মারা গেলেন, তখন তিনি "দীপক" রাগটি গেয়েছিলেন। এই রাগটি গাওয়ার প্রভাবটি বলা হয়ে থাকে যে গায়ক তার শরীরে একটি অসহনীয় উত্তাপ অনুভব করতে শুরু করে। তানসেন যখন রাগ দীপক গেয়ে প্রভাবিত হয়েছিলেন, তখন তিনি পুরো ভারত জুড়ে ঘুরে বেরিয়েছিলেন। অবশেষে তাদের সেনাপ্রধান আমজাদখান ভাদনগরে এসে দুজন যমজ বোন তানা এবং রিরি সম্পর্কে জানতে পেরেছিলেন, যারা দক্ষ গায়ক ছিলেন এবং রাগ মালহার গেয়ে তানসেনকে (রাগ দিপকের বিশেষজ্ঞ) নিরাময় করতে পারতেন। যখন তাদেরকে আকবরের দরবারে গান গাইতে বলা হয়েছিল, তারা আসতে অস্বীকৃতি জানায়, যেহেতু তাদের নগর ব্রাহ্মণ হিসাবে ব্রত ছিল যে তারা শুধুমাত্র গ্রামের দেবতার মূর্তির সামনে গান পারবেন। পরিবর্তে তারা একটি কুয়োতে ডুবে আত্মহত্যা করেছিলেন। তারা প্রত্যাখ্যান করার পরিবর্তে আত্মহত্যা করার সিদ্ধান্ত নিয়েছিল, এবং যা তাদের শহরে যুদ্ধের মতো পরিস্থিতি তৈরি করতে পারত। পরে আকবরের বিষয়টি জানতে পেরে তিনি তাদের বাবার কাছে ক্ষমা চেয়ে নিয়েছিলেন এবং তানসেনকে তানা ও রিরির সম্মানে নামকরণ করে নতুন একটি ঘরানার অংশ তইরি করতে বলেছিলেন।

যে সব গ্রামবাসী আকবরের সেনাবাহিনীর দ্বারা আক্রমণের আশঙ্কা করেছিল, তারা বানিয়াসে রূপান্তরিত হয়েছিল যা এখন *দাশনগর* নামে পরিচিত।

উত্তরাধিকার
-----------

তানা ও রিরিকে সম্মান জানাতে ভাদনগরে একটি স্মৃতিসৌধ তৈরি করা হয়েছে।

তানা ও রিরিকে উৎসর্গের করে প্রতি বছর গুজরাত সরকারএর দ্বারা, তানা-রিরি সংগীত উৎসব আয়োজিত হয়।

তথ্যসূত্র
---------

1. ↑  Desai, Anjali H. (২০০৭)। *India Guide Gujarat*। India Guide Publications। পৃষ্ঠা 226। আইএসবিএন 9780978951702।
2. ↑  Khan, Iqtidar Alam (১৯৯৯)। *Akbar and his age*। Northern Book Centre। পৃষ্ঠা 264। আইএসবিএন 9788172111083।
3. ↑  "Setting of a new Guinness book world record at Tana Riri festival in Vadnagar"। *DeshGujarat News from Gujarat*। ১০ নভেম্বর ২০১৬। সংগ্রহের তারিখ ১১ ফেব্রুয়ারি ২০১৭।
4. ↑  "Tana Riri festival opens in Vadnagar, north Gujarat"। *DeshGujarat News from Gujarat*। ২১ নভেম্বর ২০১৫। সংগ্রহের তারিখ ১১ ফেব্রুয়ারি ২০১৭।

বহিঃসংযোগ
---------

* টানা ও রিরি জাজি.কম এ  ওয়েব্যাক মেশিনে আর্কাইভকৃত ১৩ ফেব্রুয়ারি ২০২২ তারিখে
* তানা ও রিরি উৎসব ২০১৯-এর তিনটি বিশ্ব রেকর্ড
**তথাগত রায়** (জন্ম ১৪ সেপ্টেম্বর ১৯৪৫) হলেন একজন ভারতীয় রাজনীতিবিদ যিনি ২০১৫ থেকে ২০১৮ সাল পর্যন্ত ত্রিপুরার গভর্নর এবং আগস্ট ২০১৮ থেকে আগস্ট ২০২০ সালে তার মেয়াদ শেষ হওয়া পর্যন্ত মেঘালয়ের গভর্নর হিসেবে দায়িত্ব পালন করেছেন  তিনি ২০০২ থেকে ২০০৬ সাল পর্যন্ত ভারতীয় জনতা পার্টির পশ্চিমবঙ্গ রাজ্য শাখার ৬ষ্ঠ রাজ্য সভাপতি ছিলেন।  এছাড়াও তিনি ২০০২ থেকে ২০১৫ পর্যন্ত বিজেপির জাতীয় কার্যনির্বাহী সদস্য ছিলেন। 

রায়ের সংক্ষিপ্তভাবে জুলাই ২০১৬ থেকে আগস্ট ২০১৬ পর্যন্ত অরুণাচল প্রদেশের গভর্নরের অফিসের অতিরিক্ত দায়িত্ব ছিল, এই সময়ে তিনি সুপ্রিম কোর্টের রায়ের পর মুখ্যমন্ত্রী কালিখো পুলের ক্ষমতাচ্যুতি পরিচালনা করেন এবং পেমা খান্ডুকে নতুন মুখ্যমন্ত্রী হিসাবে শপথ নেন। প্রশিক্ষণের মাধ্যমে একজন প্রকৌশলী, রায় নির্মাণ প্রকৌশল বিভাগের একজন প্রাক্তন অধ্যাপক এবং যাদবপুর বিশ্ববিদ্যালয়ের বিভাগের প্রতিষ্ঠাতা প্রধান।

রাজনীতি
-------

রায় হিন্দুত্ব, হিন্দু জাতীয়তাবাদের আদর্শের প্রতি আকৃষ্ট হন এবং ১৯৮৬ সালে রাষ্ট্রীয় স্বয়ংসেবক সংঘ (আরএসএস) এ যোগ দেন। সরকারি চাকরি ছেড়ে ১৯৯০ সালে তিনি বিজেপিতে যোগ দেন। তিনি ২০০২ সালে বিজেপির পশ্চিমবঙ্গ রাজ্য শাখার সভাপতি হিসাবে অসীম ঘোষের স্থলাভিষিক্ত হন এবং ২০০৬ সালে সুকুমার ব্যানার্জি তাঁর স্থলাভিষিক্ত হন। 

রায় পশ্চিমবঙ্গের উত্তর কলকাতা কেন্দ্র থেকে ২০০৯ সালে লোকসভা নির্বাচনে প্রার্থী হয়েছিলেন। তিনি জিতেননি। তিনি ২০১৪ সালের ভারতীয় সাধারণ নির্বাচনের জন্য কলকাতা দক্ষিণ (দক্ষিণ কলকাতা) সংসদীয় আসনে বিজেপি প্রার্থী হিসাবে দাঁড়িয়েছিলেন, মোট ভোটের ২৫.২৯% অর্জন করেছিলেন।  তিনি ১২ মে ২০১৫ এ ত্রিপুরার রাজ্যপাল নিযুক্ত হন।  ২০১৮ সালের আগস্ট মাসে তিনি বদলি হয়ে মেঘালয়ের গভর্নর নিযুক্ত হন  তিনি ডিসেম্বর ২০১৯ অবধি দায়িত্ব পালন করেন এবং, একটি সংক্ষিপ্ত চিকিৎসা ছুটির পরে, আবার ২০২০ সালের জানুয়ারি থেকে ১৮ আগস্ট ২০২০ পর্যন্ত গভর্নেটর পদে তার পাঁচ বছরের মেয়াদ শেষ করে, সত্য পাল মালিকের কাছে দায়িত্ব হস্তান্তর করেন।

পরিবার
------

রায় হলেন সৌগত রায়ের বড় ভাই,   সর্বভারতীয় তৃণমূল কংগ্রেসের সাংসদ এবং প্রাক্তন নগর উন্নয়ন প্রতিমন্ত্রী।[][  ] তিনি অনুরাধাকে বিয়ে করেন, যিনি কলকাতার বিকেসি কলেজে ইংরেজি পড়াতেন।[][  ] তাদের দুটি কন্যা রয়েছে, মালিনী (রায়) এবং মধুরা (খেদেকর), যাদের দুজনেই বিবাহিত এবং মার্কিন যুক্তরাষ্ট্রে বসবাস করেন৷

তথ্যসূত্র
---------

1. ↑  "Meghalaya State Portal"। *meghalaya.gov.in*। সংগ্রহের তারিখ ১৭ মার্চ ২০২০।
2. ↑  "The Tribune, Chandigarh, India - Nation"। *www.tribuneindia.com*। ১৯ অক্টোবর ২০০২। সংগ্রহের তারিখ ২৫ ডিসেম্বর ২০১৯।
3. 1 2 3 4 5  "Governor of Meghalaya"। ২৫ আগস্ট ২০১৮। সংগ্রহের তারিখ ২৬ ফেব্রুয়ারি ২০২০।
4. ↑  PTI (২০ মে ২০১৫)। "Tathagata Roy Sworn-In as Tripura Governor"। *NDTV.com*। সংগ্রহের তারিখ ৮ ফেব্রুয়ারি ২০২০।
5. ↑  Laitphlang, David (২৫ আগস্ট ২০১৮)। "Tathagata Roy sworn in as Meghalaya governor"। *Hindustan Times* (ইংরেজি ভাষায়)। সংগ্রহের তারিখ ৮ ফেব্রুয়ারি ২০২০।
6. ↑  PTI (১৮ আগস্ট ২০২০)। "Satya Pal Malik Appointed Meghalaya Governor, to Replace Tathagata Roy"। *News18*। সংগ্রহের তারিখ ১৮ আগস্ট ২০২০।
7. ↑  "Roy brothers remain 'polls' apart"। *The Times of India*। সংগ্রহের তারিখ ১৫ জুলাই ২০১৮।

বহিঃসংযোগ
---------

* টুইটারে তথাগত রায়

টেমপ্লেট:Governors of Meghalaya
**বিবেকানন্দন কৃষ্ণবেণী শশিকলা** (জন্ম 18 আগস্ট 1954), হলেন একজন ভারতীয় ব্যবসায়ী এবং রাজনীতিবিদ যিনি আম্মা মক্কাল মুনেত্রা কাজগাম, একটি দ্রাবিড় পার্টির প্রথম এবং বর্তমান সভাপতি {{efn|কিন্তু ভারতের নির্বাচন কমিশন তাকে অন্তর্বর্তীকালীন সাধারণ সম্পাদক হিসেবে অনুমোদন দেয়নি  জয়ললিতার ঘনিষ্ঠ বন্ধু ছিলেন, যিনি 1989 থেকে 2016 সালে তার মৃত্যু পর্যন্ত AIADMK-এর নেতৃত্ব দিয়েছিলেন এবং প্রয়াত লেখক ও রাজনীতিবিদ এম. নটরাজনের স্ত্রী। জয়ললিতার মৃত্যুর পর, পার্টির সাধারণ পরিষদ তাকে AIADMK-এর মহাসচিব হিসেবে নির্বাচিত করে। তাকে 20 আগস্ট 2017-এ তাকে পদ থেকে অপসারণ করা হয়েছিল।

জে জয়ললিতার মেরুদণ্ড ছিলেন শশিকলা। 14 ফেব্রুয়ারী 2017-এ, একটি দুই-বেঞ্চের সুপ্রিম কোর্টের জুরি তাকে দোষী ঘোষণা করে এবং একটি অসামঞ্জস্যপূর্ণ-সম্পত্তির মামলায় তাকে অবিলম্বে গ্রেপ্তারের নির্দেশ দেয়, কার্যকরভাবে তার মুখ্যমন্ত্রীর উচ্চাকাঙ্ক্ষার অবসান ঘটায়। তিনি 2021 সালের জানুয়ারীতে মুক্তি পেয়েছিলেন এবং ঘোষণা করেছিলেন যে তামিলনাড়ু সাধারণ নির্বাচন 2021 পর্যন্ত তিনি AIADMK দলের ভালোর জন্য শান্ত থাকবেন,কিন্তু তিনি ২০২২ সালে বিজেপিতে যোগ দেন

তথ্যসূত্র
---------

1. ↑   -the-election-commission-the-question-of-th "শশিকলা সাধারণ সম্পাদক হিসাবে স্বীকৃত নয় - নির্বাচন কমিশন অ্যাকশন ঘোষণা" `|url=` এর মান পরীক্ষা করুন (সাহায্য)। *এশিয়ানেট নিউজ তামিল*। ১০ আগস্ট ২০১৭।  অজানা প্যারামিটার `|অ্যাক্সেস-তারিখ=` উপেক্ষা করা হয়েছে (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "AIADMK unanimously elects Sasikala as the party general secretary"। *New Indian Express*। ২৯ ডিসেম্বর ২০১৬। সংগ্রহের তারিখ ১৯ ডিসেম্বর ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Sasikala has accepted AIADMK general secretary post, Paneerselvam says"। *Julie Mariappan*। The Times of India। ২৯ ডিসেম্বর ২০১৬। সংগ্রহের তারিখ ১৯ ডিসেম্বর ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**শহিদি সাল** (লাতিন: *Anno martyrum*), বা ডিওক্লেটীয় সাল (লাতিন: *Anno Diocletiani*), হলো চতুর্থ শতাব্দীর শুরুর দিকে আলেক্সান্দ্রীয় খ্রিষ্টীয় মণ্ডলী এবং পঞ্চম শতাব্দী থেকে বর্তমান পর্যন্ত আলেক্সান্দ্রীয় কিবতীয় সনাতনপন্থী মণ্ডলী কর্তৃক ব্যবহৃত একটি পঞ্জিকা সাল। পশ্চিমা খ্রিষ্টানরা এই পদ্ধতির ব্যাপারে অবগত থাকলেও তারা এটি ব্যবহার করেনি। এর নাম নেওয়া হয়েছে রোমান সম্রাট ডিওক্লেটিয়ান এর নাম থেকে যিনি সাম্রাজ্যের ইতিহাসে শেষ বারের মত খ্রিষ্টানদের উপর বড় রকমের নির্যাতন চালিয়েছিলেন। ডিওক্লেটিয়ান তার শাসনকাজ শুরু করেন ২৮৪ খ্রিস্টাব্দের ২৯ আগস্ট কিংবা ২০ নভেম্বর যা আলেকজান্দ্রীয় বছরের ১ থোথ তারিখ তথা নববর্ষে শুরু হয় যার ফলে এই তারিখটি পঞ্জিকা যুগের প্রথম বছর হিসেবে যাত্রা শুরু করে। এই যুগ নিস্তারপর্বীয় পূর্ণ চন্দ্রের তারিখ বা পুনরুত্থান পার্বন সারণী তৈরিতে আলেক্সান্দ্রীয় খ্রিষ্টী

য় মণ্ডলী ব্যবহার করতো।

যখন ডায়োনিসিয়াস এক্সিগুয়াস ৫২৫ খ্রিস্টাব্দে অতিরিক্ত ৯৫ বছর সহ পুনরুত্থান সারণি নতুন করে তৈরি করলেন তখন তিনি ডিওক্লেটীয় সালকে অ্যানো ডোমিনি যুগ দ্বারা প্রতিস্থাপিত করেন কেননা তিনি কোন অত্যাচারীর স্মৃতি রাখতে চাননি যে খ্রিস্টানদের উপর নির্যাতন চালিয়েছিলো। ডায়োনিসিয়াসের নতুন পঞ্জিকা যুগটি লাতিন পশ্চিমে জনপ্রিয় হলেও গ্রিক পূর্বে বর্তমান সময়ের আগে ব্যবহৃত হয়নি। 

এই পঞ্জিকা সাল পদ্ধতি শুধু প্রথমদিককার খ্রিস্টানদের কাছেই জনপ্রিয় ছিলো না। অধিকাংশ রোমান খ্রিস্টান এবং তার পূর্বের পৌত্তলিক রোমানরা সাম্রাজ্যের একাধিক দপ্তরকর্তার (রোমক অধিনায়কীয়) গদিপ্রাপ্তির তারিখ দ্বারা গণনা করতো। রোমানরা নগরাব্দ পদ্ধতিও ব্যবহার করতো। এর লাতিন নামটির অর্থ হচ্ছে "নগর (রোম) প্রতিষ্ঠার সময় থেকে"। যদিও এই পদ্ধতি ঐতিহাসিক গ্রন্থ ব্যতীত অন্য কোথাও খুব বেশি ব্যবহৃত হয়নি।

সৃষ্টাব্দ নামক সৃষ্টির সময় থেকে আরম্ভকৃত পঞ্জিকা সালটি বর্ষ সংখ্যা গণনার ক্ষেত্রে আধুনিক যুগের আগ পর্যন্ত জনপ্রিয় ছিলো যা বাইজেন্টাইন বর্ষপঞ্জিতে ব্যবহৃত হতো। পঞ্চম শতাব্দীর আলেকজান্দ্রিয়ার অ্যানিয়ানাস ডিওক্লেটীয় ৭৭ থেকে ৫৩২ বছর বিশিষ্ট ১১টি নিস্তারপর্বীয় চক্র গণনা করে পৃথিবীর সৃষ্টির তারিখ ২৫ মার্চ ৫৪৯২ খ্রিষ্টপূর্ব নির্ধারণ করেন। এটি ধর্মীয় পঞ্জিকা সালের বদলে বেসামরিক পঞ্জিকা হিসেবে গৃহীত হয়েছিলো যা আলেকজান্দ্রীয় যুগের প্রথম দিবস থেকে শুরু হয়েছিলো। এই পঞ্জিকা যুগ বাইজেন্টাইন আমল পর্যন্ত বাইজেন্টাইন খ্রিস্টানরা ব্যবহার করতো যেমন ম্যাক্সিমাস দ্যা কনফেসর। সৃষ্টাব্দের ৫৫০৯ খ্রিষ্টপূর্বের ১ সেপ্টেম্বর থেকে বর্ষ শুরু হওয়া আরেকটি সংস্করণ দশম শতাব্দীতে জনপ্রিয় হয়। সৃষ্টাব্দের দুটি সংস্করণই সপ্ততির সৃষ্টির হিসাব ভিত্তি করে তৈরি হয়েছে।

তথ্যসূত্র
---------

1. ↑  Blackburn, Bonnie; Holford-Strevens, Leofranc (২০০৩)। *The Oxford Companion to the Year*বিনামূল্যে নিবন্ধন প্রয়োজন (Reprint with corrections সংস্করণ)। Oxford: Oxford University Press। পৃষ্ঠা 767। আইএসবিএন 9780192142313। ওসিএলসি 723603113। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* "ডেটস অ্যান্ড ডেটিং"। *ক্যাথলিক বিশ্বকোষ*। নিউ ইয়র্ক: রবার্ট অ্যাপলটন কোম্পানি। ১৯৯৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)  (বিকল্প লিংক)
**বিভা গোস্বামী** (জন্ম: ১২ জানুয়ারী ১৯৩৪) ৫ম, ৬ষ্ঠ, ৭ম এবং ৮ম লোকসভায় নবদ্বীপ, পশ্চিমবঙ্গ (তফসিলি জাতির জন্য সংরক্ষিত একটি নির্বাচনী এলাকা) প্রতিনিধিত্ব করেছিলেন। তিনি ভারতের কমিউনিস্ট পার্টি (মার্ক্সবাদী) এর সদস্য।

প্রাথমিক জীবন এবং শিক্ষা
------------------------

বিভা ঘোষ ১৯৩৪ সালের ১২ জানুয়ারী পূর্ববঙ্গের হিদিয়া গ্রামে (বর্তমানে বাংলাদেশ ) পিতামাতা বনমালী গোস্বামী এবং শ্রীমতীর ঘরে জন্মগ্রহণ করেন। সুধামণি।  তিনি একটি তফসিলি জাতির সদস্য। তিনি যশোরের এমএসটিপি গার্লস হাই স্কুল এবং কলকাতার ব্রাহ্ম বালিকা শিক্ষালয়ে পড়াশোনা করেছেন। তিনি লেডি ব্রেবোর্নে (কলকাতা, কৃষ্ণনগর সরকারি কলেজ, এবং ইউনিভার্সিটি টিচার্স ট্রেনিং ইনস্টিটিউটে (কলকাতা) কলেজে যান।

কর্মজীবন
--------

### লোকসভা

বিভা গোস্বামী ১৯৭১-৭৭ সাল থেকে পঞ্চম লোকসভা, ১৯৭৭-১৯৭৯ সাল পর্যন্ত ষষ্ঠ লোকসভা, ১৯৮০-১৯৮৪ সাল থেকে সপ্তম লোকসভা এবং অষ্টম লোকসভায় দায়িত্ব পালন করেছিলেন। লোকসুভায় তার সময়কালে, তিনি ১৯৭৭-১৯৮৪ সাল পর্যন্ত শিক্ষা, সমাজকল্যাণ ও সংস্কৃতি মন্ত্রকের পরামর্শক কমিটিতে এবং ১৯৮১ সালে হিন্দু বিবাহ আইন (সংশোধনী) যৌথ কমিটিতেও ছিলেন 

১৯৮৩ সালে তিনি বিল ৮১ উত্থাপন করেছিলেন যা ছিল নারী ও পুরুষদের জন্য সমান বেতনের ব্যবস্থা করার জন্য, যা সংবিধান দ্বারা প্রতিশ্রুত ছিল কিন্তু বিভা গোশ বলেছেন যে এটি অনুসরণ করা হয়নি। বিলটি পাস হয়। 

১৯৮৫ সালে বিভা শিল্পে নিযুক্ত নারীদের সম্পদ প্রদানের জন্য তাদের কল্যাণের জন্য বিল ৩৭ প্রবর্তন করে। বিলটি শেষ হয়ে গেল। 

তিনি সতীদাহ নিরোধ আইন কমিশনেও জড়িত ছিলেন। ১৯৮৭। যেখানে তার বেশিরভাগ ফোকাস ছিল সতীদাহ স্বেচ্ছাসেবী হতে পারে এমন ধারণার পুনর্বিন্যাস করার দিকে। 

### সমিতি এবং অফিস

তিনি ১৯৭২ সাল থেকে পশ্চিমবঙ্গ গণতান্ত্রিক মহিলা সমিতি, নদীয়া জেলার সভাপতি। তিনি ১৯৭৪-৭৯ সাল পর্যন্ত ভাইস-প্রেসিডেন্ট হিসেবে দায়িত্ব পালন করেন। তিনি ১৯৮১ সাল থেকে অল ইন্ডিয়া ডেমোক্রেটিক উইমেনস অ্যাসোসিয়েশন  -এর কার্যনির্বাহী কমিটিতেও রয়েছেন। বিভা ঘোষ গোস্বামী ১৯৬০ সাল থেকে অল বেঙ্গল টিচার্স অ্যাসোসিয়েশনের বিভিন্ন অফিসে দায়িত্ব পালন করেছেন এবং ১৯৭৭-১৯৮২ সাল পর্যন্ত পশ্চিমবঙ্গ রাজ্য কল্যাণ উপদেষ্টা কমিটিতে ছিলেন।

ব্যক্তিগত জীবন
--------------

তার শখের মধ্যে রয়েছে শিক্ষা এবং ইতিহাস এবং তিনি বিশেষ করে রবীন্দ্র সঙ্গীত উপভোগ করেন।

তথ্যসূত্র
---------

1. 1 2 3 4 5  "Members Bioprofile"। *164.100.47.194*। সংগ্রহের তারিখ ২০১৭-০৭-২৯।
2. 1 2  Chopra, Joginder Kumar (১৯৯৩-০১-০১)। *Women in the Indian Parliament: A Critical Study of Their Role* (ইংরেজি ভাষায়)। Mittal Publications। আইএসবিএন 9788170995135।
3. ↑  Sharma, Mahendra K. (১৯৯৬)। *Minimum Sentencing for Offences in India: Law and Policy* (ইংরেজি ভাষায়)। Deep & Deep Publications। আইএসবিএন 9788171008407।
4. ↑  Kabira। "AIDWA - PROFILE OF DELEGATES OF 9th AIDWA CONFERENCE"। *aidwaonline.org* (ইংরেজি ভাষায়)। ২৯ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ২০১৭-০৭-২৯।
**দ্বিতীয় গোবিন্দ** (৭৭৪–৭৮০ খ্রিষ্টাব্দ) ছিলেন রাষ্ট্রকূট সাম্রাজ্যের একজন সম্রাট। তিনি প্রথম কৃষ্ণের পর সিংহাসনে বসেন।

প্রথম কৃষ্ণের জ্যেষ্ঠ পুত্র দ্বিতীয় গোবিন্দ তার কনিষ্ঠ ভ্রাতা ধ্রুব ধারাবর্ষের হাতে প্রশাসনের ভার ছেড়ে যান। দ্বিতীয় গোবিন্দ বিখ্যাত তার আমোদপ্রমোদের জন্য। এছাড়া তিনি বেঙ্গি আক্রমণ করে পূর্ব চালুক্য সম্রাট চতুর্থ বিষ্ণুবর্ধনকে পরাজিত করেন। সেই সময় প্রথম কৃষ্ণ ছিলেন রাষ্ট্রকূট সম্রাট। এছাড়া দ্বিতীয় গোবিন্দ সম্পর্কে বিশেষ কিছুই জানা যায় না। সসম্ভবত তার কনিষ্ঠ ভ্রাতা ধ্রুব সামরিক অভিযান চালিয়ে সাম্রাজ্যকে আকারে তিন গুণ বৃদ্ধি করেছিলেন প্রথম কৃষ্ণের শাসনকালেই। পৈঠান তাম্রলিপি থেকে জানা যায়, দ্বিতীয় গোবিন্দ মালওয়া, কাঞ্চী ও বেঙ্গি অঞ্চলে সামরিক অভিযান চালিয়ে এই সব অঞ্চলের উপর রাষ্ট্রকূট কর্তৃত্ব স্থাপনের চেষ্টা করেছিলেন। কিন্তু সমর্থ হননি। ধ্রুব পরবর্তীকালে এই সব অঞ্চলে নিজের কর্তৃত্ব স্থাপন করেন।

পাদটীকা
-------

1. ↑  Reu (1933), p60
2. ↑  Reu (1933), p61

তথ্যসূত্র
---------

* Kamath, Suryanath U. (২০০১) [1980]। *A concise history of Karnataka : from pre-historic times to the present*। Bangalore: Jupiter books। এলসিসিএন 8095179 `|lccn=` এর মান পরীক্ষা করুন (সাহায্য)। ওসিএলসি 7796041।
* Reu, Pandit Bisheshwar Nath (১৯৯৭) [1933]। *History of The Rashtrakutas (Rathodas)*। Jaipur: Publication scheme। আইএসবিএন 81-86782-12-5।

বহিঃসংযোগ
---------

* History of Karnataka, Mr. Arthikaje

  


|
|  |
| পূর্বসূরীপ্রথম কৃষ্ণ | **রাষ্ট্রকূট সাম্রাজ্য**৭৭৪–৭৮০ | উত্তরসূরীধ্রুব ধারাবর্ষ |
|
**মোরগ পোলাও** বাংলাদেশের পুরান ঢাকায় উৎপন্ন একটি ঐতিহ্যবাহী খাবার যা বর্তমানে সমগ্র বাংলাদেশেই খুবই জনপ্রিয়। এটি মূলত পোলাওয়ের একটি বিশেষায়িত পদ যেখানে প্রধানত পোলাওয়ের চাল যেমন: কালিজিরা চাউলের সাথে মুরগির মাংস ব্যবহার করা হয়। মুরগির মাংস ব্যবহার করার কারণে খাবারের এ পদটির নাম হয়েছে মোরগ পোলাও। দম পদ্ধতিতে রান্না করা হয় বলে রান্নার সমস্ত উপকরণের বর্ণ-স্বাদ পোলাও এবং মোরগের ভিতর ঢুকে যায়। মোরগ পোলাও হলো পোলাও এর একটি ঢাকাইয়া সংস্করণ।

উপকরণ
-----

মোরগ পোলাও তৈরি করতে নিম্নোক্ত উপাদানসমূহ প্রয়োজন হয়:

* দেশি মোরগের মাংস
* পোলাও এর চাল (কালিজিরা চাল, তুলশীমালা চাল, চিনিগুঁড়া চাল ইত্যাদি)
* পেঁয়াজ
* টকদই
* আদা
* রসুন
* বাংলাদেশী মসলা:
	+ এলাচ
	+ দারুচিনি
	+ তেজপাতা ২টা
	+ জায়ফল জয়ত্রী
	+ ঘি
* ধনিয়া গুঁড়া
* মরিচ গুঁড়া
* তেল
* লবণ
* কাঁচা মরিচ
* বাদাম
* কিশমিশ
* চিনি
* কেওড়া জল

প্রস্তুত প্রণালী
----------------

মোরগের মাংস টুকরা করে কেটে ধুয়ে নেয়া হয়। পোলাও এর চাল ধুয়ে পানি ঝরিয়ে নিতে হয়। হাড়িতে তেল গরম করে পেয়াজ কুচি ভেজে বেরেস্তা করে তুলে রেখে ওই তেলে এলাচ দারুচিনি তেজপাতা পেয়াজবাটা দেয়া হয়। কয়েক মিনিট পর আদা, রসুন, ধনে ও মরিচ গুঁড়া দিয়ে লবণ দিয়ে এরপর মোরগের কাটা পিস জায়ফল ও জয়ত্রী বাটা দিয়ে ঢেকে দিয়ে ভালোমতো কষাতে হবে। কষানো হয়ে গেলে টকদই দিয়ে মাংস সেদ্ধ করতে হবে।
এরপর মাংস সিদ্ধ হয়ে গেলে হাড়ি থেকে মাংসগুলো আলাদা পাত্রে তুলে রেখে বাকি তেল, মশলাতে ঘি ও চাল দিয়ে কষাতে হবে। চালের দ্বিগুণ গরম পানি দিতে হয়। পোলাও হয়ে এলে মাঝখান থেকে চাল সরিয়ে তুলে রাখা মাংস দিয়ে পাশ থেকে পোলাও তুলে মাংস ঢেকে দিন। বেরেস্তা, মাওয়া, চিনি, কেওড়া জল, কাঁচামরিচ এবং বাদাম কুচি ছিটিয়ে দমে রেখে দিতে হবে ১/২ ঘণ্টা। এভাবেই তৈরি করা হয় মোরগ পোলাও।

পরিবেশন
-------

গরম গরম মোরগ পোলাও এর সাথে সেদ্ধ ডিম, এবং গোল করে কাটা পেয়াজ, শসা, গাজর ও ধনেপাতা কুচি দিয়ে এর সাথে পানীয় হিসেবে বোরহানী বা লাচ্ছি কিংবা মাঠার সাথে পরিবেশন করা হয়।

আরও দেখুন
---------

* পোলাও
* কাচ্চি বিরিয়ানি
* হায়দ্রাবাদি বিরিয়ানি

তথ্যসূত্র
---------

1. 1 2  "Treasures of Bangladeshi cuisine" (ইংরেজি ভাষায়)। দি ডেইলি স্টার। সংগ্রহের তারিখ ২০১৯-০২-০৬।
2. ↑  "ঢাকার পোলাও"। ঢাকার ইতিহাস। ২০২০-০৭-১৯ তারিখে মূল থেকে আর্কাইভ করা। সংগ্রহের তারিখ ২০১৯-০২-০৬।
3. ↑  "ঐতিহ্যবাহী ঢাকাই খাবার"। বাংলা ট্রিবিউন। ২০২০-১০-১৬ তারিখে মূল থেকে আর্কাইভ করা। সংগ্রহের তারিখ ২০১৯-০২-০৬।
4. ↑  "ঈদের দিনের আপ্যায়নে শাহী মোরগ পোলাও"। আরটিভি অনলাইন। ৭ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২০১৯-০২-০৬।

উইকিবইয়ে এই বিষয়ের উপরে একটি বই রয়েছে: ***রন্ধনপ্রণালী:মোরগ পোলাও***
**পরভা নাচ** হল পশ্চিমবঙ্গের একটি লোকনৃত্য। এর উৎপত্তি পশ্চিমবঙ্গের চিল্কিগড়ে। এই নাচ প্রথমে চিল্কিগড়ের রাজপরিবারে সীমাবদ্ধ ছিল। এই নাচে ব্যবহৃত মুখোশ কাঠ দিয়ে তৈরি করা হয়। পরভা ( মুখোশ) মাথা থেকে কোমর পর্যন্ত হয়ে থাকে।

ইতিহাস
------

১৮৩১-১৮৬০ ছিল ধবল রাজবংশের স্বর্ণ কাল। ১৮ শতাব্দীর মাঝামাঝি সে সময় রাজা মানগোবিন্দ ধবলদেবের শাসন ছিল ।তিনি প্রজাপ্রিয় রাজা ছিলেন।তার শিল্প সংস্কৃতিতে রুচি ছিল। তিনি একজন মিস্ত্রি দিয়ে কাঠ থেকে মুখোশ বানান।

ঊনবিংশ শতকে পরভা নাচ ছিল মানুষের বিনোদনের মাধ্যম।চিল্কিগড়ের রাজবাড়িতে গ্রীষ্মকালে সন্ধ্যাবেলায় রাজার বাগদি পাইক বা লেঠেলরা নাচত ।বৈশাখে শেষে বা জ্যৈষ্ঠে শুরুতে শনি মঙ্গলবার শিবের গাজনে সন্ধ্যাতে পরভা নাচ হত। সোহাগী, বাবু , ভূত , বাঘ , সিংহ ইত্যাদি বিষয়ে নাচ হত। শেষ দিন হত সতীর দেহত্যাগ।সানাইয়ের করুণ সুরে নৃত্যরত সতী মঞ্চে আসত। পাইকরা গোঁফ কামিয়ে লালপেড়ে শাড়ি পড়ে সিঁদুর দিয়ে সতী সাজত। গান ধরত— 

```
‘আমি কি করিব কোথায় যাব বল না গো দ্যুতি
পরানে মারিয়া শেল বড়ালে পিরিতি।।
শিশুকালে ছিলাম ভাল কুসুম শয়ানে।
এবে তনু ঝর ঝর মদনের বাণে’।
```

এছাড়া মহিষাসুর বধ,সিপাহী বিদ্রোহ, দশাননের নাচ ও হত। পরভাতে গণেশ চতুর্ভুজা, ষড়ানন, সরস্বতী, লক্ষ্মী, অরুণ, বরুণ, কাক, কুমির, গোরুর মাথা, দশভুজা, যমরাজ, রাবণ, শিব, কার্তিক প্রভৃতি মুখোশ কাঠ থেকে বানানো হত। তখন এরকম প্রায় ১৬ মুখোশ তৈরি করা হত। ঝাড়গ্রামের লোকসংস্কৃতি সংগ্রহশালাতে চিল্কিগড়ের রাজ পরিবারের ১২টি মুখোশ এখনো আছে। নাচে মুখোশ বাঁশের বাতার বৃত্তে রাখা হত। বাঁশের বৃত্তে ঢুকে মুখোশ পরতে হত। ঢোল-সানাই সহকারে এই নাচ হত। নাচের প্রথমে ধুনুচি হাতে করে নাচতে নাচতে বুড়ো,বুড়ি ও গণক ঠাকুর ঢুকত। রাজবাড়ির সামে মানুষের ঢল নামত। রাজা মানগোবিন্দ তামাক সেবন করতে করতে নাচ দেখতেন। রাজপরিবারের অনেকে ও এই নাচ রপ্ত করেছিল।

ক্রমে রাজত্ব চলে গেলে রাজপ্রাসাদ পরিত্যক্ত হয়। অনেক শিল্পী ও বাদ্যকার মারা যায়। এরকম নানা কারণে পরভা নাচ বিশ শতাব্দির নয়ের দশকে হারিয়ে যায়।

পুনরুজ্জীবন
-----------

রাজ্য সরকারের তথ্য ও সংস্কৃতি দফতরের আর্থিক সহায়তা এবং ব্যক্তিগত উদ্যমে শিল্পী ও বাদ্যকার নিয়ে ২০১৭ সালের শেষদিন কলকাতার রবীন্দ্র সদনে নবরূপে পরভা নাচ আবার ফিরে আসে। এতে মাথা থেকে কোমর অব্দি শোলার মুখোশ পড়া হয়। যা তৈরি করে পুরুলিয়ার মুখোশ গ্রামের চড়িদার কারিগর।পরভা নাচ দাঁতনের রবীন্দ্রভবনে ও কিছু লোক উৎসবে পরিবেশন করা হয়েছে। এই নাচকে তার পূর্বের রূপে ফিরিয়ে নিয়ে যাওয়ার চেষ্টা করা হচ্ছে।

আরও দেখুন
---------

* পাইক নৃত্য

তথ্যসূত্র
---------

1. ↑  "বিলুপ্ত ছৌ নাচের দেখা মিলবে তথ্যচিত্র উৎসবে"। *EI Samay*। সংগ্রহের তারিখ ২০২১-০৭-২৫।
2. ↑  aparjan (২০২০-০১-৩১)। "চিলকিগড়ের দেও ধবলদেব রাজবংশের মুখোশ নৃত্য পরভা ছো বা পরভা ছৌ : মৌ মুখার্জী"। *অপরজন* (ইংরেজি ভাষায়)। ২০২১-০৭-২৫ তারিখে মূল থেকে আর্কাইভ করা। সংগ্রহের তারিখ ২০২১-০৭-২৫।
3. ↑  গুপ্ত, কিংশুক। "লুপ্তপ্রায় পরভা নাচ বাঁচিয়ে রাখতে কর্মশালা"। *www.anandabazar.com*। সংগ্রহের তারিখ ২০২১-০৭-২৫।
4. ↑  "পাইক নাচের রণবাদ্যে এখন রাধাকৃষ্ণের মিলনের সুর"। *www.anandabazar.com*। সংগ্রহের তারিখ ২০২১-০৭-২৫।
5. ↑  "বিলুপ্ত পরভা নাচ রাজ দরবার ছেড়ে আম আঙিনায়"। *www.anandabazar.com*। সংগ্রহের তারিখ ২০২১-০৭-২৫।
**ফজলে হোসেন বাদশা** (জন্ম: ১৫ অক্টোবর, ১৯৫২) একজন বাংলাদেশী রাজনীতিবিদ।

কর্মজীবন
--------

**ফজলে হোসেন বাদশা** পেশায় একজন আইনজীবী। রাজশাহী বিশ্ববিদ্যালয় হতে অর্থনীতি বিষয়ে স্নাতকোত্তর করেন।

রাজনৈতিক জীবন
-------------

তিনি ২০০৮ সাল থেকে ২০২৪ সাল পর্যন্ত রাজশাহী-২ আসনে বাংলাদেশের ওয়ার্কার্স পার্টির একজন সংসদ সদস্য ছিলেন।

১৯৯১ সালের ৫ এপ্রিল পঞ্চম জাতীয় সংসদ নির্বাচনে বাংলাদেশের ইউনাইটেড কমিউনিস্ট লীগ (ইউসিএল) এর মনোনয়নে প্রথম নির্বাচন করেন বাদশা। তিনি ৩৪ হাজার ২৬৭ (১৮ দশমিক ৪ শতাংশ) ভোট পেয়ে তৃতীয় হন। ওই নির্বাচনে বিএনপির প্রার্থী কবির হোসেন ৮১ হাজার ১৪ (৪৩ দশমিক ৪ শতাংশ) ভোট পেয়ে বিজয়ী হন। তার নিকটতম প্রতিদ্বন্দি জামায়াতে ইসলামীর প্রার্থী আতাউর রহমান পেয়েছিলেন ৪০ হাজার ১৪১ (২১ দশমিক ৫ শতাংশ) ভোট। 

পরবর্তীতে ১৯৯৬ সালের ১৬ ফেব্রুয়ারি ষষ্ঠ জাতীয় সংসদ নির্বাচন বর্জনের পর ওই বছরের ১২ জুন সপ্তম জাতীয় সংসদ নির্বাচনে ওয়ার্কার্স পার্টির মনোনয়নে নির্বাচন করেন বাদশা। নির্বাচনে ৩ হাজার ৮৩৮ (১ দশমিক ৬ শতাংশ) ভোট পেয়ে পঞ্চম হন তিনি। ওই নির্বাচনে বিএনপির প্রার্থী কবির হোসেন ১ লাখ ৮ হাজার ৪৭১ (৪৪ শতাংশ) ভোট পেয়ে পুনরায় বিজয়ী হন। তার নিকটতম প্রতিদ্বন্দি আওয়ামী লীগের প্রার্থী এএইচএম খায়রুজ্জামান লিটন পেয়েছিলেন ৭৫ হাজার ৮০৩ (৩০ দশমিক ৭ শতাংশ) ভোট। এছাড়াও জামায়াতে ইসলামীর প্রার্থী আতাউর রহমান ৪১ হাজার ৭৭৪ (১৬ দশমিক ৯ শতাংশ) ভোট পেয়ে তৃতীয় ও জাতীয় পার্টির প্রার্থী এ মতিন খান ১৩ হাজার ৭৪৭ (৫ দশমিক ৬ শতাংশ) ভোট পেয়ে চতুর্থ হন।

তথ্যসূত্র
---------

1. 1 2  "নির্বাচনী এলাকাঃ ৫৩ রাজশাহী- ২"। *parliament.gov.bd*। ২০২১-০৫-২৭ তারিখে মূল থেকে আর্কাইভ করা। সংগ্রহের তারিখ ২০২১-০৫-২৭।
2. ↑  ""Parliament Election Result of 1991,1996,2001 Bangladesh Election Information and Statistics""। *ভোটমনিটর*। ২৯ ডিসেম্বর ২০০৮। ২৬ নভেম্বর ২০২৩ তারিখে মূল থেকে আর্কাইভ করা। সংগ্রহের তারিখ ৪ ফেব্রুয়ারি ২০২৪।
3. ↑  ""Parliament Election Result of 1991,1996,2001 Bangladesh Election Information and Statistics""। *ভোটমনিটর*। ২৯ ডিসেম্বর ২০০৮। ২৬ নভেম্বর ২০২৩ তারিখে মূল থেকে আর্কাইভ করা। সংগ্রহের তারিখ ৪ ফেব্রুয়ারি ২০২৪।